21. 3. 83 Επίσημη Εφημερίδα των Ευρωπαϊκών Κοινοτήτων Αριθ. C 77/11 
Γνωμοδότηση για μια πρόταση αποφάσεως του Συμβουλίου περί εξουσιοδοτήσεως της 
Επιτροπής για τη σύναψη «ονείων στο πλαίσιο του Νέου Κοινοτικού Μέσου προς τον σκοπό της 
προωθήσεως των επενδύσεων στην Κοινότητα 
Το κείμενο που αποτελεί αντικείμενο της γνωμοδότησης αυτής δεν έχει ακόμη δημοσιευθεί 
στην Επίσημη Εφημερίδα των Ευρωπαϊκών Κοινοτήτων. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 28 Οκτωβρίου 1982 να ζητήσει, σύμφωνα με τις διατάξεις των 
άρθρων 235 και 198 της συνθήκης για την ίδρυση της Ευρωπαϊκής Οικονοπικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 204η σύνοδο της ολομέλειας της, που πραγματοποιήθηκε στις Βρυξέλλες, στις 26 και 
27 Ιανουαρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 235 και 198, 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων της 29ης Οκτωβρίου 1982 για την πρό­
ταση αποφάσεως του Συμβουλίου περί εξουσιοδοτήσεως 
της Επιτροπής για τη σύναψη δανείων στο πλαίσιο του 
Νέου Κοινοτικού Μέσου προς το σκοπό της προωθήσεως 
των επενδύσεων στην Κοινότητα, 
την απόφαση που έλαβε το Προεδρείο της Οικονομικής 
και Κοινωνικής Επιτροπής την 27η Οκτωβρίου 1982 να 
αναθέσει στο τμήμα οικονομικών και δημοσιονομικών 
υποθέσεων τη διατύπωση γνωμοδότησης για το θέμα, 
τη γνωμοδότηση που υιοθέτησε η ΟΚΕ την 27η Απριλίου 
1978 για την πρόταση αποφάσεως του Συμβουλίου περί 
εξουσιοδοτήσεως της Επιτροπής για τη σύναψη δανείων 
προς το σκοπό της προωθήσεως των επενδύσεων στην 
Κοινότητα ί1), 
την προφορική εισήγηση του εισηγητή κ. Rouzier, 
τις συζητήσεις του τμήματος οικονομικών και δημοσιο­
νομικών υποθέσεων κατά την 74η συνεδρίαση του που 
πραγματοποιήθηκε στις 18 Ιανουαρίου 1983, 
τις συζητήσεις της κατά τη 204η σύνοδο ολομέλειας που 
πραγματοποιήθηκε στις 26 και 27 Ιανουαρίου 1983 (συνε­
δρίαση της 26ης Ιανουαρίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με μεγάλη πλειοψηφία, χωρίς ψήφους κατά και με μία 
αποχή: 
1. Γενικές παρατηρήσεις 
1.1. Η Οικονομική και Κοινωνική Επιτροπή, με την 
επιφύλαξη ορισμένων παρατηρήσεων που περιλαμβάνο-
(') ΕΕ αριθ. C 269 της 13. 11. 1978. νται στην παρούσα γνωμοδότηση, επικροτεί την πρόταση 
απόφασης του Συμβουλίου της 15ης- Οκτωβρίου 1982 
«περί εξουσιοδοτήσεως της Επιτροπής για τη σύναψη 
δανείων στο πλαίσιο του Νέου Κοινοτικού Μέσου προς το 
σκοπό της προωθήσεως των επενδύσεων στην Κοινότη­
τα». 
1.2. Η ΟΚΕ, επιδοκιμάζοντας την παραπάνω πρότα­
ση, επιβεβαιώνει τη γνωμοδότηση που εξέδωσε την 27η 
Απριλίου 1978 για τη δημιουργία του Νέου Κοινοτικού 
Μέσου (ΝΚΜ) και τη γνωμοδότηση της 25ης Φεβρουαρίου 
1981 σχετικά με την προηγούμενη διεύρυνση του πεδίου 
εφαρμογής του ΝΚΜ. 
1.3. Στις γνωμοδοτήσεις αυτές η ΟΚΕ είχε υπογραμμί­
σει ότι η δημιουργία και ανάπτυξη του ΝΚΜ ήταν δυνατό 
να συμβάλει σημαντικά στην ικανοποίηση της ανάγκης, 
την οποία η ΟΚΕ έχει τονίσει επανειλημμένα, «να αυξη­
θούν οι επενδύσεις με τρόπο που να καταστεί δυνατό στην 
Κοινότητα να επιτύχει τους οικονομικούς και κοινωνι­
κούς στόχους της, και ιδιαίτερα να είναι σε θέση να 
καταπολεμήσει αποτελεσματικότερα την ανεργία». 
1.4. Η ΟΚΕ διαπιστώνει ότι η νέα πρόταση απόφασης 
διατηρεί τις ίδιες προτεραιότητες όπως και οι προγενέ­
στερες αποφάσεις σχετικά με το ΝΚΜ και ότι έχει ως 
πρωταρχικό στόχο να παράσχει στην Επιτροπή τη δυνα­
τότητα να συνάψει ένα συμπληρωματικό δάνειο ύψους 
τριών δισεκατομμυρίων ECU με σκοπό την αύξηση των 
χρηματοδοτικών πόρων του ΝΚΜ, να διευρύνει το πεδίο 
εφαρμογής του ΝΚΜ σε όλους τους παραγωγικούς τομείς 
ανεξάρτητα από το μέγεθος της επιχείρησης και να 
ρυθμίσει τις διαδικασίες εφαρμογής και λειτουργίας του 
ΝΚΜ. 
1.5. Η ΟΚΕ υπογραμμίζει εκ νέου ότι οι πρωταρχικοί 
στόχοι της Κοινότητας πρέπει να είναι η συνέχιση των 
επενδύσεων, η τόνωση της οικονομικής ανάπτυξης και η 
καταπολέμηση της ανεργίας. Η ΟΚΕ κρίνει ότι η επίτευξη 
των στόχων αυτών καθιστά αναγκαίο τον ευρύτερο 
συντονισμό των οικονομικών πολιτικών καθώς επίσης 
Αριθ. C 77/12 Επίσημη Εφημερίδα των Ευρωπαϊκών Κοινοτήτων 21. 3. 83 
και τη μεγαλύτερη σύγκλιση των βιομηχανικών πολιτι­
κών. Ένας τέτοιος συντονισμός των οικονομικών και 
βιομηχανικών πολιτικών των Κρατών μελών θα διευ­
κολυνθεί αν η Ευρωπαϊκή Κοινότητα διαθέτει συμπληρω­
ματικούς ίδιους πόρους που θα της επιτρέπουν να αναλά­
βει δραστηριότητες προς την κατεύθυνση αυτή, κυρίως 
διαμέσου της χορήγησης χρηματοδοτικής ενίσχυσης σε 
επενδυτικά προγράμματα που συμβιβάζονται με τους 
προσανατολισμούς της Ευρωπαϊκής Κοινότητας και μπο­
ρούν να συμβάλουν στη μεγαλύτερη σύγκλιση των παρα­
πάνω πολιτικών. 
1.6. Το ΝΚΜ αποτελεί χρηματοδοτικό μέσο που 
συνυπάρχει με άλλους χρηματοπιστωτικούς φορείς (όπως 
η ΕΤΕ και οι δανειοδοτικοί μηχανισμοί της ΕΚΑΧ και 
Ευρατόμ) καθώς επίσης και με οργανισμούς χορήγησης 
ενισχύσεων όπως το ΕΤΠΑ, το Κοινωνικό Ταμείο και το 
ΕΓΤΠΕ (προσανατολισμός και εγγυήσεις). Η ΟΚΕ έχει 
ήδη τονίσει την ανάγκη βελτίωσης του συντονισμού των 
χρηματοδοτικών οργανισμών της Κοινότητας προκειμέ­
νου να εξασφαλισθεί η μέγιστη αποτελεσματικότητα των 
ενεργειών τους. Όσον αφορά το ΝΚΜ, η ΟΚΕ έχει ήδη 
υπογραμμίσει στις προηγούμενες γνωμοδοτήσεις της και 
υπενθυμίζει στην παρούσα ότι το νέο αυτό χρηματοδοτικό 
μέσο πρέπει να είναι συμπληρωματικό των άλλων, τόσο 
όσον αφορά τους στόχους του, όσο και κατά την εφαρ­
μογή του, και ότι πρέπει να αποφευχθεί ο ανταγωνισμός 
μεταξύ του ΝΚΜ και των άλλων. Έτσι, το ΝΚΜ θα 
μπορούσε να παράσχει τη δυνατότητα στην Κοινότητα να 
παρέμβει σε τομείς και κλάδους που υπάγονται στο πεδίο 
εφαρμογής των άλλων χρηματοδοτικών μέσων, ή να 
συμπληρώσει τη χρηματοδοτική ενίσχυση που χορηγούν 
οι οργανισμοί αυτοί. Η προσέγγιση των στόχων των 
διαφόρων οργανισμών πρέπει να ενθαρρυνθεί και να 
ενισχυθεί. Σχετικά, η ανάπτυξη της συνεργασίας μεταξύ 
της Επιτροπής και της Ευρωπαϊκής Τράπεζας Επενδύ­
σεων, όπως προβλέπεται από την πρόταση απόφασης, θα 
πρέπει να αποτελέσει θετικό παράγοντα. 
2. Παρατηρήσεις σχετικά με τις ρυθμίσεις που προβλέ­
πονται από την πρόταση απόφασης η οποία αποτελεί το 
θέμα της παρούσας γνωμοδότησης 
2.1. Η ΟΚΕ ζητεί να λάβει ο μηχανισμός του ΝΚΜ 
μόνιμο χαρακτήρα και επικροτεί την πρόταση για εξου­
σιοδότηση της Επιτροπής να συνάψει συμπληρωματικό 
δάνειο ύψους 3 δισεκατομμυρίων ECU. Κρίνει ωστόσο ότι 
η απόφαση αυτή θα πρέπει να ληφθεί με βάση έναν 
ακριβέστερο ορισμό των στόχων και των επιδιώξεων 
σχετικά με τη χρησιμοποίηση των συμπληρωματικών 
χρηματοδοτικών πόρων που αντιμετωπίζεται ως ενδεχό­
μενο με τον τρόπο αυτό. Κρίνει επίσης ότι η προσφυγή σε 
δανεισμό θα πρέπει να γίνεται με τρόπο που να μη 
διαταράζει αδικαιολόγητα την αγορά κεφαλαίων. 
2.2. Σχετικά, η ΟΚΕ εκφράζει τη λύπη της επειδή η 
Επιτροπή δεν έχει παράσχει πληροφορίες, δεν έχει προβεί 
σε απολογισμό των δραστηριοτήτων του ΝΚΜ ούτε έχει 
εκτιμήσει την επίδραση των δανείων που χορηγήθηκαν 
και των επενδύσεων που χρηματοδοτήθηκαν στα οικονο­
μικά και κοινωνικά προγράμματα καθώς και στο βαθμό 
στον οποίο έχουν συμβάλει στην επίτευξη του στόχου της αυξημένης ολοκλήρωσης των οικονομικών πολιτικών 
των Κρατών μελών. Οι ετήσιες εκθέσεις σχετικά με τις 
δανειοδοτικές και δανειοληπτικές δραστηριότητες της 
Κοινότητας δεν παρέχουν λεπτομερείς πληροφορίες σε 
σχέση με αυτό. 
2.3. Στην πρόταση απόφασης επαναλαμβάνονται οι 
στόχοι που έχουν διατυπωθεί σε προηγούμενες αποφάσεις 
σχετικές με το ΝΚΜ και συγκεκριμένα η σύγκλιση και η 
αυξημένη ολοκλήρωση των οικονομικών πολιτικών των 
Κρατών μελών, ενώ υπογραμμίζεται η υποχρέωση να 
ληφθούν υπόψη οι επιπτώσεις στο περιφερειακό επίπεδο 
και η ανάγκη καταπολέμησης της ανεργίας. Η πρόταση 
οδηγίας προσθέτει στους στόχους αυτούς, που έχουν ήδη 
επιβεβαιωθεί, και εκείνο της «τόνωσης της ανταγωνιστι­
κότητας της κοινοτικής οικονομίας διαμέσου, μεταξύ 
άλλων, της διάδοσης των νέων τεχνολογιών και των 
καινοτομιών». 
2.4. Όπως έχει ήδη λεχθεί, η ΟΚΕ έχει τονίσει σε σειρά 
γνωμοδοτήσεων της ότι προτεραιότητες κάθε οικονομι­
κής πολιτικής πρέπει να είναι, αφενός μεν η καταπολέ­
μηση της ανεργίας, αφετέρου δε η συνέχιση των επενδύ­
σεων, προκειμένου να ενισχυθεί η ανταγωνιστικότητα 
των επιχειρήσεων και η αναθέρμανση της παραγωγής και 
συνεπώς της οικονομικής ανάπτυξης· η ευρύτερη σύγκλι­
ση των πολιτικών των Κρατών μελών αποτελεί σημαντικό 
μέσο για την υλοποίηση των στόχων αυτών. Όλα τα 
επενδυτικά προγράμματα που χρηματοδοτούνται στα 
πλαίσια του ΝΚΜ είναι επιτακτικά αναγκαίο και προέχει 
να αντανακλούν τις δύο αυτές προτεραιότητες. 
2.5. Επιπλέον, η πρόταση απόφασης έχει σαν στόχο 
την επέκταση του πεδίου εφαρμογής του ΝΚΜ σε όλους 
τους παραγωγικούς τομείς. Όσον αφορά τους παραγωγι­
κούς τομείς, οι δυνατότητες παρέμβασης δεν περιορίζο­
νται πλέον στις μικρομεσαίες επιχειρήσεις, όπως προέ­
βλεπε η απόφαση που ρύθμιζε μέχρι σήμερα το μηχανισμό 
του ΝΚΜ. Ενώ υπογραμμίζει την ανάγκη να συνεχίσει το 
ΝΚΜ να υποστηρίζει με τη χορήγηση δανείων τις επενδύ­
σεις των μικρομεσαίων επιχειρήσεων, η ΟΚΕ δεν προβάλ­
λει αντιρρήσεις όσον αφορά την επέκταση των πεδίων 
εφαρμογής σε όλους τους παραγωγικούς τομείς, χωρίς 
περιορισμούς σχετικά με το μέγεθος των επιχειρήσεων. Η 
επέκταση αυτή δημιουργεί, ωστόσο, ορισμένα προβλήμα­
τα που αφορούν τη γενικότητα του πεδίου εφαρμογής. 
2.6. Η ΟΚΕ διαπιστώνει πράγματι ότι, όσον αφορά 
τους παραγωγικούς τομείς, η Επιτροπή δεν παρέχει καμία 
ένδειξη σχετικά με τους τομείς δραστηριότητας στους 
οποίους αντιμετωπίζει το ενδεχόμενο να χορηγήσει δάνεια 
στα πλαίσια του ΝΚΜ. Η ΟΚΕ φρονεί ότι τα δάνεια πρέπει 
καταρχήν να χορηγούνται για επενδυτικά προγράμματα 
στους τομείς όπου υπάρχει η δυνατότητα αύξησης τόσο 
του επιπέδου παραγωγής όσο και της απασχόλησης, υπό 
συνθήκες ανταγωνιστικότητας που να επιτρέπουν την 
αντιμετώπιση του διεθνούς ανταγωνισμού. Θα πρέπει 
ακόμη να υπαχθούν στα πλαίσια ενός πραγματικού 
συντονισμού των βιομηχανικών πολιτικών και να ευνοσύν 
την αναγέννηση της βιομηχανίας των περιοχών που 
αντιμετωπίζουν δυσκολίες, καθώς και τη δημιουργία νέων 
θέσεων απασχόλησης.